**Zápis detí do MŠ Ľudová 27 Trnava**

**v školskom roku 2022/2023**

Riaditeľka ZŠ s MŠ Nám. Slov. uč. tovarišstva 15, Trnava, v zmysle zákona MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov oznamuje, že zápis do materskej školy sa uskutoční v dňoch od 1.5.2022-31.5.2022 a to nasledovne:

**Osobne v budove MŠ Ľudová 27, Trnava za prítomnosti dieťaťa v dňoch:**

**02. – 03. mája 2022 od 6,30 h. – 14,30 h.**

**04. – 05. mája 2022 od 10,00 h. – 17,00 h.**

**V prípade, že Vám dané termíny nevyhovujú je možné doručiť žiadosť o prijatie do MŠ viacerými spôsobmi:**

**- odovzdaním v MŠ** . (žiadosť musí byť podpísaná oboma zákonnými zástupcami alebo priložené čestné prehlásenie od druhého zákonného zástupcu a musí obsahovať potvrdenie pediatra s informáciou o povinnom očkovaní).

- **Poštou na adresu**: Materská škola Ľudová 27, 917 01 Trnava (žiadosť musí byť podpísaná oboma zákonnými zástupcami alebo priložené čestné prehlásenie od druhého zákonného zástupcu a musí obsahovať potvrdenie pediatra s informáciou o povinnom očkovaní).

- **Elektronicky:** prostredníctvom Edu Page. Žiadosť bude k dispozícií od 02.05.2022 na webovej stránke ZŠ s MŠ Nám. Slov. uč. tovarišstva 15 Trnava.

**Podpisy oboch zákonných zástupcov:**

Podľa § 144 a školského zákona účinného od 1. januára 2022 sa na podaniach týkajúcich sa výchovy a vzdelávania, v ktorých sa rozhoduje v správnom konaní, teda aj na žiadosti, vyžaduje podpis oboch zákonných zástupcov dieťaťa. Podpis oboch zákonných zástupcov dieťaťa sa nevyžaduje, ak:

- jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad neoverenou kópiou rozhodnutia súdu),

- jeden z rodičov nie je schopný zo zdravotných dôvodov podpísať (spôsob preukázania uvedenej skutočnosti ani doklad, ktorým sa táto skutočnosť preukazuje, nie je explicitne určený, túto skutočnosť je možné preukázať napríklad potvrdením od všeobecného lekára zákonného zástupcu, ktorý nie je schopný sa podpísať),

- vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa (spôsob preukázania uvedenej skutočnosti ani doklad, ktorým sa táto skutočnosť preukazuje nie je explicitne určený, túto skutočnosť je možné preukázať napríklad písomným vyhlásením, - zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, ak písomné vyhlásenie o tejto skutočnosti doručia/predložia riaditeľke MŠ.

**KRITÉRIÁ PRIJÍMANIA:**

**Prednostne sa zo zákona prijímajú deti:**

- pre ktoré je plnenie predprimárneho vzdelávania povinné, t. j. ktoré do 31. augusta 2022 dovŕšia päť rokov veku,

- ktoré pokračujú v plnení povinného predprimárneho vzdelávania – deti, ktoré dovŕšia šiesty rok veku a nedosiahli školskú spôsobilosť (na základe písomného súhlasu príslušného zariadenia výchovného poradenstva a prevencie, všeobecného lekára pre deti a dorast s informovaným súhlasom zákonného zástupcu, podľa miesta trvalého bydliska,

- ak nedovŕšili piaty rok veku do 31. augusta 2022 môžu byť výnimočne prijatí na povinné predprimárne vzdelávanie v MŠ (na predčasné plnenie povinného predprimárneho vzdelávania môže byť dieťa prijaté na základe žiadosti zákonného zástupcu s predložením súhlasného vyjadrenia príslušného zariadenia výchovného poradenstva a prevencie a súhlasným vyjadrením všeobecného lekára pre deti a dorast).

**Ostatné podmienky prijímania:**

- deti ktoré dovŕšili tretí rok veku do 31. augusta 2022 (odplienkované, bez dudlíku)

- Ak má dieťa v MŠ súrodenca a dosiahlo vek 3 roky

- Vek detí zostupne (4 ročné, 3 ročné),

Deti po dovŕšení 2. roku veku môžu byť prijaté **len vtedy**, ak sú vytvorené vhodné materiálne, personálne a iné potrebné podmienky – upevnené stravovacie návyky, a základné hygienické návyky u dieťaťa a je voľná kapacita v MŠ. Riaditeľ ZŠ s MŠ rozhodne o prijatí najneskôr **do 30. júna 2022.**

***Poradie podania žiadosti nerozhoduje o prijatí dieťaťa do MŠ***

**Žiadosť o prijatie do materskej školy:**

Podľa zákona môže byť do MŠ prijaté dieťa len ak rodičia, alebo zákonný zástupca **podá písomnú žiadosť.**

Spoločne s touto žiadosťou musí rodič predložiť aj **potvrdenie o zdravotnej spôsobilosti dieťaťa** navštevovať materskú školu, ktorú potvrdí všeobecný lekár pre deti a dorast, ktorého súčasťou je aj údaj **o povinnom očkovaní**. (nie na covid)

Počet podaných žiadostí nie je obmedzený, rodič teda môže podať žiadosť o prijatie dieťaťa do viacerých materských škôl. Ak je dieťa na základe žiadosti prijaté do niektorej z nich, mal by o tom upovedomiť ostatné materské školy, do ktorých tiež podal žiadosť.

**Tlačivá na stiahnutie** sú k dizpozícii na našej webovej stránke **msludovatrnava.webnode.sk**

Ak chcete poslať žiadosť na vlastnom tlačive treba uviesť nasledovné údaje :

**Informácie o dieťati:**

1. meno a priezvisko

2. dátum a miesto narodenia

3. bydlisko

4. štátna príslušnosť

5. národnosť

**Informácie o rodičovi:**

1. meno a priezvisko

2. adresa zamestnávateľa

3. trvalé bydlisko

4. kontakt na účely komunikácie

Žiadosť musí byť podpísaná oboma zákonnými zástupcami, alebo priložené čestné prehlásenie od druhého zákonného zástupcu a potvrdenie pediatra o schopnosti navštevovať MŠ , ktorého súčasťou je údaj o povinnom očkovaní

**ROZHODNUTIA O PRIJATÍ A NEPRIJATÍ:**

- Písomné rozhodnutie o prijatí alebo neprijatí dieťaťa na predprimárne vzdelávanie v MŠ odošle riaditeľka ZŠ s MŠ zákonným zástupcom detí najneskôr do 30.06.2022.

- Podľa § 144a školského zákona v znení účinnom od 1. januára 2022 sa rozhodnutia o prijatí alebo o neprijatí dieťaťa na predprimárne vzdelávanie do MŠ doručujú obom zákonným zástupcom dieťaťa.

-Ak sa dohodnú zákonní zástupcovia, rozhodnutie možno doručiť len jednému z nich. Túto vzájomnú dohodu deklarujú zákonní zástupcovia písomným vyhlásením podľa § 144a ods. 4 školského zákona, ktoré doručia riaditeľke ZŠ s MŠ.

- Ak je na žiadosti uvedená doručovacia adresa len jedného zákonného zástupcu, riaditeľka ZŠ s MŠ nie je povinná druhú doručovaciu adresu zisťovať a rozhodnutie ňou vydané sa doručuje len na známu doručovaciu adresu.

- Ak majú obaja zákonní zástupcovia rôznu doručovaciu adresu, rozhodnutie sa doručuje každému zákonnému zástupcovi osobitne. Ak rodič nemá elektronickú schránku aktivovanú rozhodnutie obdrží poštou.

**ČO BY MALO DIEŤA ZVLÁDNUŤ PRED NÁSTUPOM:**

- zaobísť sa na kratší čas bez blízkej osoby,

- vychádzať s inými deťmi, vedieť sa deliť s ostatnými,

- musí mať základy samoobslužných návykov ako sú obliekanie, obúvanie, stolovanie, samostatne jest a piť,

- hygienické návyky, používanie WC (bez plienky!), umývanie a utieranie rúk, používanie vreckovky,

- vedieť komunikovať,

- má si poznať svoje veci (u najmenších je vhodné označiť veci – často majú deti rovnaké oblečenie, topánky...aby nedošlo k zámene).